స్కాట్లండ్‌లో హిందూమతం

స్కాట్లాండ్‌లో హిందూమతం మైనారిటీ మతం. స్కాటిష్ హిందువులలో ఎక్కువ మంది 20వ శతాబ్దపు ద్వితీయార్ధంలో అక్కడ స్థిరపడినవారే. 2001 UK జనాభా లెక్కల సమయంలో, 5,600 మంది హిందువులున్నట్లు గుర్తించారు, ఇది స్కాట్లండు జనాభాలో 0.1%కి సమానం. ఇది వేల్స్‌లోని హిందువుల సంఖ్య కంటే కొంచెం ఎక్కువ.  2011 UK జనగణనలో, స్కాట్‌లాండ్‌లో హిందువుల సంఖ్య దాదాపు మూడు రెట్లు పెరిగి 16,000 మందికి పైగా ఉంది.

మూల స్థానాలు 
చాలా మంది స్కాటిష్ హిందువులు భారత సంతతికి చెందినవారు లేదా పొరుగు దేశాలైన శ్రీలంక, పాకిస్థాన్, నేపాల్, బంగ్లాదేశ్‌కు చెందినవారు. 1970లలో ఉగాండా నుండి ఇడి అమిన్ బహిష్కరించినపుడు వీరిలో చాలా మంది వచ్చారు. కొందరు దక్షిణాఫ్రికా నుండి కూడా వచ్చారు. ఇండోనేషియా, ఆఫ్ఘన్ మూలాలున్నవారు కూడా కొందరు ఉన్నారు.

వీరిలో చాలా మంది భారతదేశంలోని పంజాబ్ ప్రాంతానికి చెందినవారు. వారు మాట్లాడే భాషల్లో ఇంగ్లీష్ కాకుండా పంజాబీ, హిందీ, ఉర్దూ, గుజరాతీ, నేపాలీ ఉన్నాయి.

జనాభా వివరాలు 
2011 జనాభా లెక్కల ప్రకారం, 47 మంది హరే కృష్ణ అనుయాయిలు 17 మంది బ్రహ్మ కుమారీలతో సహా 16,327 మంది హిందూమతస్థులున్నారు.

దేవాలయాలు 
దేశవ్యాప్తంగా అనేక హిందూ దేవాలయాలు ఉన్నాయి. గ్లాస్గో లోని వెస్ట్ ఎండ్ లో ఒక ఆలయం 2006 లో ప్రారంభమైంది  అయితే, 2010 మే లో జరిగిన అగ్ని ప్రమదంలో తీవ్రంగా దెబ్బతింది  ఇస్కాన్ సౌత్ లానార్క్‌షైర్‌లోని లెస్మహాగోలో పనిచేస్తుంది. ఎడిన్‌బరో, డూండీలలో కూడా ఆలయాలు ఉన్నాయి. 2008లో అబెర్‌డీన్‌లో దేవాలయం కోసం నిర్మాణ ప్రణాళికలు ప్రకటించారు.

గమనిక

మూలాలు 

దేశాల వారీగా హిందూమతం
స్కాట్లాండ్